Piala Malaysia 1998

Piala Malaysia edisi ke-72 telah dimenangi oleh pasukan Perak setelah mengalahkan Terengganu menerusi tendangan penalti 5-3 selepas terikat 1-1 sama pada masa tambahan. Saingan bermula pada 8 Ogos 1998 bagi peringkat kelayakan, 26 September 1998 bagi peringkat kumpulan dan perlawanan akhir pada 12 Disember 1998 di Stadium Bukit Jalil, Kuala Lumpur.

Imbasan 
Beberapa kejutan telah berlaku sepanjang musim 1998 bagi Piala Malaysia. Selangor yang menjuarai piala ini secara "hat-trick" pada 1995, 1996 dan 1997 telah terkeluar dari saingan akibat tewas pada perlawanan kelayakan setelah tidak berjaya mendapat tempat enam pasukan terbaik dalam Liga Perdana 1 sekali gus terlepas peluang kuota automatik.  
Perak pada mulanya dianggap pasukan yang senasib dengan Selangor kerana tidak berjaya secara automatik telah bangkit perlahan-lahan. Dari peringkat kelayakan serta permulaan peringkat awal kumpulan yang kurang bertenaga, akhirnya perak melangkah perlawanan akhir dan terus membuktikan bahawa mereka layak bergelar juara piala Malaysia buat kali ke-6.

Juara dan naib juara Liga Perdana 1, Pulau Pinang dan Pahang, tidak berjaya mengekalkan persembahan yang konsisten seperti dalam saingan liga perdana. Kedua-dua pasukan terbut gagal melayakkan diri ke separuh akhir. Manakala Terengganu menunjukkan pencapaian yang menakjubkan dimana mereka dari pasukan Liga Perdana 2 yang berjaya ke perlawanan akhir. Meskupun memenangi Piala FA, Johor gagal menempatkan diri dalam sepuluh pasukan ke saingan Piala Malaysia setelah tewas tipis secara agregat pada perlawanan kelayakan.
Piala Malaysia edisi kali ini sangat istimewa kerana ia dipertandingkan buat pertama kali di Stadium Bukit Jalil, Kuala Lumpur. Setelah Stadium Merdeka dan Stadium Shah Alam menjadi tempat pertarungan sejak sekian lama, Perak dan Terengganu diberi peluang mencipta nama pasukan pertama bakal memenangi Piala Malaysia di Stadium Bukit Jalil.
Pertembungan Perak dengan Terengganu juga seolah-olah pertembungan semula wakil utara dan wakil pantai timur pada tahun 1992 iaitu antara Kedah dan Pahang. Perak sudah menjuarai sebanyak 5 kali sebelum edisi ini dimana kali terakhir pada 1970. Manakala Terengganu yang belum mencapai Piala Malaysia telah berjaya memasuki perlawanan akhir sebanyak dua kali iaitu pada 1973 dan yang terakhir 1982. Oleh itu perlawanan akhir ini melibatkan dua pasukan datang dari tempat berlainan dan mengharungi jalan ranjau yang berbeza namun mempunyai satu matlamat yang sama, Piala Malaysia 1998.

Pasukan bertanding 
Sepuluh pasukan bertanding bagi merebut piala berprestij ini dimana sebanyak enam pasukan teratas dari liga perdana 1 dan juara Liga Perdana 2 layak ke Piala Malaysia secara automatik. Manakala bagi tiga pasukan lagi adalah menerusi perlawanan kelayakan. Pasukan-pasukan yang layak adalah:

Secara automatik
 Pulau Pinang FA (Juara Liga Perdana 1 Malaysia 1998)
 Pahang FA (Naib Juara Liga Perdana 1 Malaysia 1998)
 Brunei
 Kedah FA
 Sabah (Naib Juara Piala FA 1998)
 Sarawak (Juara Piala Sumbangsih 1998)
 Terengganu (Juara Liga Perdana 2 1998)

Melalui perlawanan kelayakan
 Perak
 Negeri Sembilan
 Kuala Lumpur

Perlawanan kelayakan

Pengenalan
Perlawanan kelayakan Piala Malaysia 1998 melibatkan empat pasukan Liga Perdana 1 dan dua pasukan teratas Liga Perdana 2 iaitu.

Pasukan
 Perak
 Negeri Sembilan
 Kuala Lumpur
 Selangor (Naib Juara Piala Sumbangsih 1998)
 Johor (Naib Juara Liga Perdana 2 1998 & Juara Piala FA 1998)
 Kelantan

Enam pasukan ini akan diundi untuk perlawanan kelayakan timbal-balik yang berlangsung pada 8 Ogos 1998 dan 11 Ogos 1998 bagi perlawanan kedua. Undian telah menetapkan

Negeri Sembilan lwn Kelantan
Selangor lwn Perak
Kuala Lumpur lwn Johor

Maklumat perlawanan
Perlawanan pertama: 

Perlawanan kedua:

Negeri Sembilan layak dengan agregat 5-1

Perak layak dengan agregat 3-2

Kuala Lumpur layak dengan agregat 2-1

Peringkat kumpulan

Undian
Sepuluh pasukan yang telah layak ke saingan Piala Malaysia telah diundi kepada dua kumpulan. Undian telah dijalankan pada 12 September 1998 oleh Timbalan Presiden Persatuan Bola Sepak Malaysia (FAM), Tengku Abdullah Sultan Ahmad Shah. Berikut adalah kedudukan pasukan dalam kumpulan masing-masing.

Perlawanan kumpulan

Kumpulan A

Pusingan Pertama

Perlawanan terpaksa diberhentikan dan ditangguhkan pada minit ke-37 kerana hujan lebat.

Perlawanan ulangan.

Piala Malaysia